**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-04-239-9/22

Datum: 30.08.2022. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije za javnu nabavku iznesenu u Zapisniku broj 05-04-239-8/22 od 30.08.2022. godine, u postupku javne nabavke radova na rehabilitaciji i sanaciji regionalnih cesta R-455a i R-471, direktor JU Direkcija regionalnih cesta TK je donio

**ODLUKU**

**o izboru najpovoljnijeg ponuđača**

Član 1.

Prihvata se Preporuka Komisije za javne nabavke iznesena u Zapisniku broj: 05-04-239-8/22 od 30.08.2022 godine i ugovor za javnu nabavku radova na rehabilitaciji i sanaciji regionalnih cesta R-455a i R-471, dodjeljuje se po LOT-ovima kako slijedi:

* LOT 1- Nabavka radova na rehabilitaciji i sanaciji dijela regionalne ceste R-471 "Lukavac-Vijenac-Banovići", od st. 24+625 do st. 25+450 u dužini cca 825m, ponuđaču Rial – šped doo Doboj Istok, za ponuđenu cijenu od 299.137,62 KM, kao najbolje ocijenjenom ponuđaču.
* LOT 2- Nabavka radova na rehabilitaciji i sanaciji dijela regionalne ceste R-455a Svatovac – Živinice – Bašigovci – Lukavica – Zelenika“, od naselja Suha st. km 14+210 prema Živinicama st. km 14+710, u dužini cca 500 m, ponuđaču doo HiH Živinice, za ponuđenu cijenu od 179.670,65 KM, kao najbolje ocijenjenom ponuđaču.

Sa izabranim ponuđačima će se sklopiti ugovor.

Član 2.

Prijedlog ugovora dostavit će se na potpis izabranim ponuđačima **Rial – šped doo Doboj Istok za LOT 1 i doo HiH Živinice za LOT 2**, u skladu sa članom 98.stav 2. tačka a) Zakona o javnim nabavkama BiH.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Obrazloženje

Postupak javne nabavke pokrenut je Odlukom o pokretanju postupka javne nabavke broj: 05-04-239/22 od 11.08.2022.g. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 478.825,00 KM.

Procijenjena vrijednost LOT-a 1 iznosila je 299.145,00 KM.

Procijenjena vrijednost LOT-a 1 iznosila je 179.680,00 KM.

Obavještenja o nabavci broj 997-1-3-65-3-92/22 objavljeno 15.08.2022. godine.

Komisija za javnu nabavku imenovana je Rješenjem broj: 05-04-239-3/22 od 29.08.2022. godine. Komisija za javnu nabavku dostavila je dana 30.08.2022. godine Zapisnik o radu Komisije 05-04-239-8/22.

Tenderskom dokumentacijom za predmetnu javnu nabavku bilo je predviđeno provođenje e-aukcije, ali kako je zaprimljena i kvalifikovana jedna ponuda za svaki LOT, a u skladu sa članom 3. stav 3. Pravilnika o uslovima i načinu korištenja e-aukcije („Službeni glasnik BiH“ broj: 66/16) Komisija je predložila ugovornom organu da okonča postupak dodijele ugovora bez održavanja e – aukcije.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda za LOT 1- 1;
* da je za LOT 1 blagovremeno zaprimljena 1 ponuda;
* da nije bilo neblagovremeno zaprimljenih ponuda.
* da je ukupan broj pristiglih ponuda za LOT 2- 1;
* da je za LOT 2 blagovremeno zaprimljena 1 ponuda;
* da nije bilo neblagovremeno zaprimljenih ponuda.

Nakon izvršenog otvaranja ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila da ponuda ponuđača **Rial – šped doo Doboj Istok i doo HiH Živinice** ispunjava uslove kvalifikacije propisane tenderskom dokumentacijom, u pravnom, tehničkom i ekonomskom smislu u okviru javne nabavku radova na rehabilitaciji i sanaciji regionalnih cesta R – 455a i R-471.

U postupku donošenja ove odluke, posebno su cijenjene činjenice da je Komisija, pravilno i potpuno, izvršila ocjenu kvalificiranosti ponuđača te ocjenu prispjelih ponuda, u skladu sa kriterijima iz tenderske dokumentacije. U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

LOT 1- Nabavka radova na rehabilitaciji i sanaciji dijela regionalne ceste R-471 "Lukavac-Vijenac-Banovići", od st. 24+625 do st. 25+450 u dužini cca 825m

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | Rial – šped doo Doboj Istok | **299.137,62** | **100** |

LOT 2- Nabavka radova na rehabilitaciji i sanaciji dijela regionalne ceste R-455a Svatovac – Živinice – Bašigovci – Lukavica – Zelenika“, od naselja Suha st. km 14+210 prema Živinicama st. km 14+710, u dužini cca 500 m

|  |  |  |  |
| --- | --- | --- | --- |
| **rang** | **Naziv ponuđača** | **Cijena ponude (KM bez PDV-a)** | **Ukupan broj bodova** |
| **1.** | doo HiH Živinice | **179.670,65** | **100** |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema ove odluke.

DIREKTOR:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva